Փաստորեն, պատրաստվում են քոչարին հռչակել ազգային ոչ նյութական արժեք և ուզում են, որ դա ճանաչվի ՅՈՒՆԵՍԿՕ-ի կողմից։ Հավանաբար, այդ որոշմանն անմասն չի եղել նաև երկրի մշակույթի նախարարությունը, քանի որ Ռուսաստանի հայերի միության հաղորդման մեջ խոսվում է «Հայաստանի ներկայացրած հայտի» մասին։ Բայց որ այս գաղափարի հեղինակը Արա Աբրահամյանն է՝ հստակ երևում է. միայն նրա գեղարվեստական ճաշակի և խելքի տեր մարդը կարող է աշխարհին ներկայացնել քոչարին որպես ոչ նյութական մշակութային ժառանգություն։ Եվ միայն Հայաստանի մշակույթի նախարար Հասմիկ Պողոսյանը կարող է օժանդակություն ցուցաբերել այս կասկածելի գաղափարին։